Cultura

A **cultura** se puede definir de diversas manieras, pero principalment se refiere a:
* Conchunto d'os conoiximientos que permiten desarrollar un chudicio critico.
* Conchunto d'os modos de vida y costumbres, asinas como d'os conoiximientos y grau de desarrollo artistico, cientifico, industrial, en una determinata epoca, grupo social, etcetera.

## Clasificación
En forma mas detallada a cultura se clasifica, d'alcuerdo a as suyas definicions en:
* Topica: A cultura ye una lista de topicos u categorías, tals como organización social, relichión u economía.
* Historica: A cultura ye l'herencio social, u a tradición, que se trasmete a las esdevenideras cheneracions.
* Comportamental: A cultura ye o comportamiento humán truxau y aprendiu, un modo de vida.
* Normativa: A cultura son ideyals, avalues, u reglas ta vivir.
* Funcional: A cultura ye a maniera que os sers humans solucionan problemas d'adaptación a lo ambient u a la vida en común.
* Mental: A cultura ye un complexo de ideyas, u l'habitos aprendius, que inhiben empentas y distinguen a la chent d'os animals.
* Estrutural: A cultura consiste en ideyas, simbolos, u comportamientos, modelaus u pautaus y interrelacionaus.
* Simbolico: A cultura se basa en os significaus arbitrariament asignaus que son truxaus por una sociedat.
(John H. Bodley, An Anthropological Perspective)
  
## Evolución d'o concepto de cultura
L'antropolochía como ciencia social ha estau a disciplina que cheneralment ha efectuato estudios sobre a cultura, referitos a a suya definición, o suyo significau como enanto social y dentro d'una sociedat determinata, asinas como a descripción cientifica d'a cultura d'una sociedat.

O tema d'a Cultura popular como artes, tradicións, emplegos y costumbres ye en o articulo Artes y tradicións populars.

O significau moderno y en evolucion d'as nuevas tecnolochías ha creyato lo termin cibercultura, que ye o replega d'os cambios en a sociedat civil: formas de treballar y medios de producción; en si mesmo ye un concepto evolutivo porque cada vegada albarca mas campos dende a información y a documentación -funcional-, que ye o mas reconoixito, dica un nuevo humanismo -estructural-.

A fuga d'os movimientos migratorios ha emplantillau a cultura como espardidura y dimpués asimilación d'avalues materials y espirituals, estando as influencias mutuas y creyando un hibrido de dos u mas culturas con a suyo expresión en o lenguache, a gastronomía, o culto relichioso, as artes populars, o folclore..., si se dan as menas propicias ta la asimilación como serán: exposición continada a os eventos socials y bella mena d'intrés u semellanza entre os grupos diversos. Puede pensar-se que a suya influencia en os cambios socials, a tenor d'a realidat observable, ye poco relevant, talment porque no bi ha intrés u semellanza entre os grupos a causa d'una insuficient exposición.

A Organización d'as Nacions Unitas ta la Educación, a Ciencia y a Cultura (UNESCO), ha proposato un plan de protección d'os cabals culturals d'o mundo, a traviés d'a *Convención sobre a Protección d'o Patrimonio Mundial Cultural y Natural*, hemologato en 1972. Presenta una lista de cabals que pertocan a lo *Patrimonio Mundial*, mas conoixito como Patrimonio d'a Humanidat.

## Culturas d'o mundo
### Culturas americanas
Mesoamericanas:
* Cultura olmeca.
* Cultura azteca.
* Cultura maya.
* Cultura Tolteca.
* Cultura Huaxteca.
* Cultura Purepecha.
* Cultura Mixteca.
* Cultura Zapoteca.
Sudamericanas:
* Cultura inca.
* Cultura chibcha.
* Cultura Mochica.

### Culturas europeas
* Imperio Romano.
* Cultura minoica.
* Cultura micenica.
* Cultura helenica.
* Cultura basca es/index.jsp Vinclo externo.

### Culturas asiaticas
* China.
* Chapón.
* India.
Meyo Orient: 
* Cultura Persa.
* Mesopotamia.
* Hebreus.
* Fenicios.
* Arabes.

### Culturas africanas
* Cultura Echipcia.

## Referencias

## Vinclos externos
*  Departamento de Educación, Universidat, Cultura y Esporte d'o Gubierno d'Aragón.
*  Ministerio de Educación, Cultura y Esporte d'o Gubierno d'Espanya.